Participació Ciutadana anuncia els últims mapatges urbans al Port de Sagunt
17 d’octubre 2018

![](/media/inkji3zh/69-que-mejorarias-de-tu-bario-1080x675.jpg)  
  

​Dissabte que ve 20 d'octubre les arquitectes Isabel Pastor i Inés G. Clariana reactiven els [mapatges urbans al Port de Sagunt](http://www.participasagunto.es/val/ultims_mapatges_urbans_port_de_sagunt/) MUS a la plaça Sant Francesc de Borja. El barri d'Els Vents, també conegut com ‘les 500 vivendes’, és un barri amb identitat pròpia, encara que allunyat del centre neuràlgic de la població. Per això, l'objecte específic d'este mapatge urbà, a més d'arribar a tota l'àrea nord del Port de Sagunt amb l'eina del mapatge, serà analitzar l'estat actual del barri i saber d'ell i els seus habitants.

En este mapatge s'estudiarà la relació del barri amb el nucli urbà de Sagunt i el Port de Sagunt, obrint línies de futur per a la convivència i la millora de la qualitat de vida dels seus habitants. Una de les activitats principals que es treballarà en este mapatge serà la proposta del parc de les 500 vivendes. Els veïns i veïnes tindran ocasió de conéixer el projecte de la mà de l'arquitecte autor del mateix i comentar i aportar opinions.

![](/media/caubqcut/69-mapeos-urbanos-sagunt-500-viv-1024x567.jpg) 

La regidora de Participació Ciutadana, María Giménez, considera que els mapatges urbans són **“una eina molt útil per a la comunicació entre la ciutadania i l'administració local. Ens permeten detectar les necessitats del nostre municipi i ajuden a definir estratègies de futur per a millorar la vida de la ciutadania en els seus barris. Els mapatges urbans realitzats han demostrat que la gent està molt interessada a millorar les diferents zones del municipi i ens plantegen propostes raonables i sostenibles”**. 

Els mapatges urbans s'han proposat arribar a tots els racons i barris del terme municipal de Sagunt. L'objectiu és brindar l'oportunitat a totes les veïnes i veïns de portar les peticions de millora del seu barri fins a l'organisme gestor competent i dins de l'àrea corresponent: Urbanisme, Mobilitat Urbana, Habitatge, Neteja i Manteniment, Cultura, Educació, Patrimoni, etc. 

Les MUS són les encarregades de mediar entre les peticions ciutadanes i l'organisme gestor, l'Ajuntament, perquè este materialitze dins del termini i en la forma escaient les necessitats de cada barri. El mapatge urbà constituix un gran repte que la ciutadania de Sagunt i el Port de Sagunt posa sobre la taula als encarregats de la gestió dels espais públics de la ciutat i la convivència. 

El projecte MUS té com a finalitat traduir tot allò que s’ha treballat i produït de manera col·lectiva pels veïns i veïnes de cada barri en les diferents sessions en un informe tècnic que serà enviat a les diferents àrees de treball de l'Ajuntament de Sagunt, a fi de confeccionar un llistat valorat de mesures de millora, que quedaran incloses en els pressupostos anuals per a la seua pròxima posada en marxa.

​​​​

*   [](http://www.facebook.com/sharer.php?u=https://aytosagunto.es/va/actualitat/participacio-ciutadana-anuncia-els-ultims-mapatges-urbans-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/participacio-ciutadana-anuncia-els-ultims-mapatges-urbans-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/participacio-ciutadana-anuncia-els-ultims-mapatges-urbans-al-port-de-sagunt/ "Linked In")
*   [](mailto:?body=https://aytosagunto.es/va/actualitat/participacio-ciutadana-anuncia-els-ultims-mapatges-urbans-al-port-de-sagunt/)